I tilknytning til godssporet på Loenga ligger Loenga stasjon med stasjonsbygg og perronger. Stasjonen betjener ikke personer, men gods. På Kværner lå Kværner stasjon mellom 1957 og 1977. Den betjente godssporet og Gjøvikbanen. Status var togstopp, det vil si den betjente verken passasjerer eller gods. Bryn stasjon betjente gods på Loenga–Alnabrulinjen og persontrafikk på Hovedbanen. Stasjonen er fremdeles intakt, men i dag stort sett ubetjent. Alnabru stasjon ble opprettet i 1902. Den var primært endestasjon for de to godslinjene som møttes på Alnabru, men hadde også noe persontrafikk. Alnabru stasjon ble nedlagt i 1971.